**Høringssvar Budget 2025-28**
Raklev Børnehaves forældrebestyrelse, Dagtilbudsområde Nord

*Bestyrelsen for Raklev Børnehave tilslutter sig høringssvaret fra MED-udvalget og Fællesråd Dagtilbudsområde Nord
Her følger dog særskilte kommentarer fra Raklev Børnehave.*

**Raklev Børnehaves bestyrelse har i forhold til pkt. 17 i råderumskataloget fokus på, at børn skal være så robuste og følelsesmæssigt helstøbte som muligt inden skiftet til et nyt og større miljø i skole- og SFO-regi. De sidste måneder i foråret og sommeren har en stor betydning for, at børnene bliver så skoleklar som muligt, og at overgangen bliver tryg. Dette er et vigtigt element i den Ny Styrkede Læreplan. Bestyrelsen finder ikke grund til at udfordre børns potentielle mistrivsel yderligere. Bestyrelsen finder, at den øgede opmærksomhed og vilje mht. muligheden for skoleudsættelse og tidlig skolestart ikke harmonerer med hinanden. En god overgang mellem dagtilbud og skole er især sikret via forældres aktive og bevidste støtte.**

**Raklev Børnehaves bestyrelse bifalder i forhold til ÆSU Tandplejens fremtid, at der søges mod alternativer til lokalerne ved den tidligere Ulshøj-skole. Dog udtrykker bestyrelsen bekymring for, at der kun vil være én klinik i en så geografisk stor kommune som Kalundborg.**

**Raklev Børnehaves bestyrelse har samme positive glæde over og erfaring med de pædagogiske forløb i forbindelse med KUMULT de seneste 3 år. Der er ifølge bestyrelsen gevinster både for børn – deres udvikling og trivsel - samt i det tværfaglige samarbejde. Hertil kommer det tværkommunale samarbejde på Vestsjælland. I forhold til KFU KUMULT! 2025-2028 støtter Raklev Børnehaves bestyrelse udvalgets anbefaling om, at KUMULT indsatsen fortsætter.**

Med venlig hilsen

Mette Mulbjerg (formand)
Søren Høyer Johansen (næstformand)
Marie Louise Lindgaard Thomsen
Mathilde Reisner Holm-Westrup
Tina Horn Christensen
Karin Elisabeth Schou Nexø (medarbejderrepræsentant)
Henrik Frøslev Hoppe (afdelingsleder og sekretær)